Jernbanetorget stasjon

Jernbanetorget stasjon er en t-banestasjon ved Oslo sentralstasjon i Oslo sentrum. Den ligger mellom Stortinget stasjon i vest og Grønland stasjon i øst. Stasjonen ble opprettet som endestasjon for de østre t-banelinjer da t-banenettet ble opprettet på 1960-tallet og fram til Stortinget stasjon ble bygget. 

Alle fem t-banelinjer stopper på Jernbanetorget, noe som gir 32 avganger i timen mesteparten av dagen. Stasjonen ligger 0,5 km fra Stortinget og 5,2 meter under havet.

 Utforming, innganger og overganger 
Utsmykningen er utført av Odd Tandberg. Stasjonen ble påbegynt flere tiår før Oslo S ble påbegynt, designet er ikke koordinert. T-banen har fire hovedutganger:
 Sørøst. Denne hovedutgangen har igjen to utganger: én inn mot Oslo S-komplekset, og én ut mot den nordlige delen av selve Jernbanetorget.

 Nordøst. Nord for Biskop Gunnerus' gate på Vaterland. Like ved Oslo City.
 Nordvest. Nord for Biskop Gunnerus' gate, vest for Fred. Olsens gate. Like ved Hotel Royal Christiania. Overgang Jernbanetorget holdeplass (trikk og buss).
 Sørvest. Sør for Biskop Gunnerus' gate, vest for Fred. Olsens gate. Like ved Europarådets plass. Overgang Jernbanetorget holdeplass (trikk og buss).

Alle byens trikkelinjer stopper på Jernbanetorget holdeplass i Fred. Olsens gate (linje 12, 13 og 19) og i Biskop Gunnerus' gate (linje 11, 17 og 18).

 Referanser 

 Eksterne lenker 

 Sporveien.no - Kart over trikkelinjene rundt Jernbanetorget og innganger til T-banen

Kategori:Furusetbanen
Kategori:Grorudbanen
Kategori:Lambertseterbanen
Kategori:Østensjøbanen
Kategori:Fellestunnelen
Kategori:Jernbanetorget, Oslo
Kategori:Jernbanestasjoner åpnet i 1966 i Norge
Kategori:T-banestasjoner i Oslo
Kategori:Peer Qvam